പാലാ ബിഷപ്പിനെ പിന്തുണച്ച് കെ.സി.ബി.സി. , ബിഷപ് പറഞ്ഞത് വിവാദമാക്കരുത് ഉത്തരവാദിത്വത്തോടെ ചര്ച്ചചെയ്യണം തൃശൂര്: ഐ.എസ്. ഉള്പ്പെടെയുള്ള ഭീകര സംഘടനകള്ക്ക് കേരളത്തില് കണ്ണികളുണ്ട് എന്ന് വിവിധ അന്വേഷണ ഏജന്സികള് മുന്നറിയിപ്പ് നല്കിയിട്ടും ഇത്തരം സംഘങ്ങളുടെ പിന്നാമ്ബുറങ്ങളെക്കുറിച്ച് വേണ്ട രീതിയിലുള്ള അന്വേഷണങ്ങള് നടത്തിയതായി അറിവില്ലെന്ന് കേരള കാത്തലിക് ബിഷപ്സ് കൗണ്സില് കെ.സി.ബി.സി..ചുരുങ്ങിയ മാസങ്ങള്ക്കുള്ളില് ആയിരക്കണക്കിന് കോടി രൂപയുടെ മയക്കുമരുന്ന് കേരളത്തില് പിടിക്കപ്പെട്ടിട്ടും സ്ഥിതി അതുതന്നെയെന്നും കെ.സി.ബി.സി വക്താവ് ഫാ. ജേക്കബ് ജി. പാലക്കാപ്പിള്ളി പുറത്തിറക്കിയ പ്രസ്താവനയില് പറയുന്നു. കത്തോലിക്കാ സഭ ലക്ഷ്യമിടുന്നതു സാമുദായിക ഐക്യവും സഹവര്ത്തിത്വവുമാണ്. ചില സംഘടനകള് കേരളത്തില് തീവ്രവാദ പ്രവര്ത്തനങ്ങള് നടത്തുന്നു എന്ന ആശങ്ക പങ്കുവയ്ക്കുകയും അതേക്കുറിച്ച് യുവജനങ്ങള്ക്ക് മുന്നറിയിപ്പ് നല്കുകയും ചെയ്ത പാലാ രൂപതാ മെത്രാനായ മാര്. ജോസഫ് കല്ലറങ്ങാട്ടിന്റെ വാക്കുകള് വിവാദമാക്കുകയല്ല, പൊതുസമൂഹത്തില് ഉത്തരവാദിത്തത്തോടെ ചര്ച്ച ചെയ്യുകയാണു യുക്തമെന്നു പ്രസ്താവന ചൂണ്ടിക്കാട്ടുന്നു. തീവ്രവാദ നീക്കങ്ങളും മയക്കുമരുന്ന് മാഫിയയുടെ ഇടപെടലുകളും സംബന്ധിച്ച സാധാരണ ജനങ്ങളുടെ ആശങ്ക ഉള്ക്കൊണ്ട് അവയെക്കുറിച്ച് ശരിയായ അന്വേഷണങ്ങള് നടത്തി ആവശ്യമായ നടപടികള് സ്വീകരിക്കാന് സര്ക്കാര് തയാറാകണം. കേരളസമൂഹം നേരിടുന്ന ഇത്തരം കടുത്ത വെല്ലുവിളികള് തുറന്നുപറയുന്നത് ഏതെങ്കിലും സമുദായത്തിനെതിരായ ആരോപണമല്ല. ഇത്തരം അപചയങ്ങള് പരിഹരിച്ച് സാമൂഹിക മൈത്രി നിലനിര്ത്താനുള്ള ചുമതല സമുദായ നേതൃത്വങ്ങള് ഏറ്റെടുക്കണം. വര്ഗീയ ധ്രുവീകരണമല്ല, സാമുദായിക ഐക്യവും സഹവര്ത്തിത്വവുമാണ് കത്തോലിക്കാ സഭ ലക്ഷ്യംവയ്ക്കുന്നത്. സാമൂഹിക സൗഹൃദം എന്ന വലിയ ലക്ഷ്യത്തിനായി എല്ലാ സമുദായനേതൃത്വങ്ങളും ഒരുമിച്ച് ഒറ്റക്കെട്ടായി പോരാടണമെന്നും കെ.സി.ബി.സി. ചൂണ്ടിക്കാട്ടി. തീവ്രവാദ പ്രവര്ത്തനങ്ങള വിമര്ശിക്കുന്നതിനോടുള്ള അസഹിഷ്ണുത അവസാനിപ്പിക്കണമെന്ന് കോതമംഗലം രൂപത ജാഗ്രത സമിതി വ്യക്തമാക്കി. മതത്തിന്റ മറവില് ഉയര്ന്നുവരുന്ന തീവ്രവാദ പ്രവര്ത്തനങ്ങളില് ജാഗ്രത പുലര്ത്തണമന്ന മാര് ജോസഫ് കല്ലറങ്ങാട്ട് വിശ്വാസ സമൂഹത്തോട് ആഹ്വാനം ചെയ്തത് എല്ലാവരും സര്വാത്മന സ്വീകരിച്ചു. തീവ്രവാദ പ്രവര്ത്തികളെ വിമര്ശിക്കുന്നവരെ ഒറ്റപ്പെടുത്തുന്ന രാഷ്ട്രീയ നേതാക്കന്മാരുടെ പ്രസ്താവനകള് കേരളത്തിന്റെ രാഷ്ട്രീയ നിലവാരതകര്ച്ച വ്യക്തമാക്കുന്നതാണ്.